รถเมล์-รถไฟฟ้า60อัพฟรี
ให้ความสำคัญคนสูงอายุ-เทศกาลสงกรานต์13-15เม.ย.นี้,กลุ่มงานประชาสัมพันธ์ สำนักผู้อำนวยการ ขสมก. แจ้งว่า ขสมก.สนองนโยบายรัฐบาลที่ให้ทุกหน่วยงานทั้งภาครัฐ เอกชนร่วมจัดกิจกรรม/บริการ เพื่อให้สังคมได้ระลึกถึงคุณค่า และให้ความสำคัญกับผู้สูงอายุ โดยให้สิทธิผู้สูงอายุใช้บริการรถโดยสาร ขสมก. ฟรี ในวันที่ 13 เมษายน 2558 วันผู้สูงอายุ แห่งชาติ (อายุ 60 ปีบริบูรณ์ขึ้นไป) สามารถแสดงบัตรประชาชนต่อพนักงานเก็บค่าโดยสาร เพื่อได้รับยกเว้นการชำระค่าโดยสารตลอดทั้งวัน ในทุกเส้นทางทั้งรถโดยสารประจำทางธรรมดาและรถปรับอากาศของ ขสมก. สอบถามรายละเอียดเพิ่มเติมได้ที่ศูนย์ call center 1348 ทุกวัน ตั้งแต่เวลา 05.00-22.00 น.,นายสุรพงษ์ เลาหะอัญญา กรรมการ และผู้อำนวยการใหญ่สายปฏิบัติการ บริษัทบีทีเอส แจ้งว่า บริษัทฯจัดกิจกรรม สงกรานต์รื่นเริง ผู้สูงอายุ 60 ปีขึ้นไป นั่งรถไฟฟ้าบีทีเอสฟรี ระหว่างวันที่ 13-15 เมษายน 2558 ตั้งแต่เวลา 06.00-24.00 น. เพียงแสดงบัตรประชาชนแก่พนักงานสถานี เพื่อขอรับคูปองโดยสารรถไฟฟ้าบีทีเอสฟรีได้ที่ห้องจำหน่ายตั๋วในทุกสถานี รวมทั้งสถานีส่วนต่อขยายทั้งในสายสุขุมวิทและสายสีลม ด้าน บริษัท รถไฟฟ้ากรุงเทพ BMCL ผู้ให้บริการรถไฟฟ้าใต้ดิน MRT แจ้งว่า ได้จัดกิจกรรมสร้างความสุขในช่วงวันสงกรานต์ วันผู้สูงอายุ และวันครอบครัวแห่งชาติให้ผู้โดยสารที่มีอายุ 60 ปีขึ้นไป โดยสารรถไฟฟ้า MRT ฟรี ระหว่างวันที่ 13-15 เมษายนนี้ เพียงแสดงตนที่ห้องออกบัตรโดยสาร.
กลุ่มงานประชาสัมพันธ์ สำนักผู้อำนวยการ ขสมก. แจ้งว่า ขสมก.สนองนโยบายรัฐบาลที่ให้ทุกหน่วยงานทั้งภาครัฐ เอกชนร่วมจัดกิจกรรม/บริการ เพื่อให้สังคมได้ระลึกถึงคุณค่า 
สุรพงษ์ เลาหะอัญญา,ขสมก.,รถเมล์,รถไฟฟ้า,เทศกาลสงกรานต์,ค่าโดยสาร,ข่าว,ข่าวทั่วไทย,ไทยรัฐฉบับพิมพ์